Ørland Sparebank

Ørland Sparebank er en sparebank etablert i 1849 med hovedkontor på Brekstad i Ørland kommune i Trøndelag.

Hjemkommunen Ørland er definert som bankens markedsområde for næringslivskunder, etter det de kaller «kirketårnsprinsippet»: så langt øyet rekker. For privatkunder er markedsområdet Ørland, samt «ørlendingen hvor han enn bor i landet». Banken samarbeider også tett med de andre sparebankene på Fosen; Bjugn Sparebank, Stadsbygd Sparebank og Åfjord Sparebank.Vigdis Hoff Hoøen. Ørland sparebank, ikke bare bank...  Brekstad, 1999. ISBN 82-995069-0-5

Banken var tidligere, sammen med 78 andre sparebanker i Norge, medeier i Eika Gruppen og del av Eika Alliansen, men gikk ut i 2022 og dannet Lokalbank-alliansen.

Banken har eierandeler i Frende Forsikring. 

 Historikk 
Banken bygget sitt første kontorlokale på Hårberg i 1901, sammen med Ørland kommune. I 1953 ble bankens nåværende lokale i sentrumsgata på Brekstad oppført, og senere blitt utvidet flere ganger.

 Ørlandets og Bjugn Sparebank 
Banken het Ørlandets og Bjugn Sparebank inntil Bjugn Sparebank ble opprettet i 1892 og utskilt fra Ørland Sparebank. Agdenes Sparebank ble opprettet i 1909 med bidrag fra Ørland Sparebank. Begge fisjonene hadde bakgrunn i kommuneoppdeling, henholdsvis i 1853 og 1896.

 Ørlandets Sparekasse 
Banken innfusjonerte i 1968 Ørlandets Sparekasse (stiftet 1882), som hadde kontorsted på Opphaug.Morten Haugen. «Sparebankhistorie og bankbøker i Fosen» I: Årbok for Fosen 1999

 Referanser 

 Eksterne lenker 


Kategori:Norske sparebanker
Kategori:Banker i Lokalbanksamarbeidet
Kategori:Banker etablert i 1849
Kategori:1849 i Norge
Kategori:Næringsliv i Ørland